HRVATSKI JEZIK – 21. i 22.4.- 2 sata

**Veliko početno slovo u imenima voda** – obrada/vježbanje

Ponovo ćemo se družiti s kartom središnje Hrvatske i RH.

Najprije se prisjeti što na zemljovidu označavamo plavom bojom?

Zatim na karti središnje Hrvatske imenuj i pokaži naš zavičaj. Gdje se je on smjestio? Prisjeti se koje su rijeke našeg zavičaja i pokaži ih na zemljovidu !

Upiši njihova imena u bilježnicu!

( Imamo li mi u Zagorju more?)

Zatim otvori mali udžbenik na str. 50. i 51. i pročitaj pjesmicu Patak poštar Luke Paljetka.

O kome ona govori ? Da bi razumio pjesmicu, razmisli i odgovori usmeno na pitanja ispod nje.

Za koje si rijeke već čuo ? Potraži ih i pokaži na zemljovidu RH ?

A za koje nisi ? Ako želiš i njih potraži na zemljovidu RH !

Kako su napisana imena rijeka ? A Plitvička jezera, Jadransko more ? Što zaključuješ ?

Pronađi i pročitaj pravilo ( crveno ) na 51.str. udžbenika.

Zapis u bilježnicu :

|  |
| --- |
| PLAN PLOČE |
| **VELIKO POČETNO SLOVO U IMENIMA VODA**   |  |  |  | | --- | --- | --- | | RIJEKA | JEZERA | MORA | | **B**osut | **P**litvička jezera | **J**adransko more | | **S**ava | **V**ransko jezero | **S**redozemno more | | **D**rava | **L**okvarsko jezero | **M**rtvo more | | **M**irna | **P**erućko jezero | **T**irensko more |   U imenima voda (rijeka, jezera, mora) prvu riječ pišemo velikim početnim slovom. |

**Vježbaj :** uz dječaka sa olovčicom – prvi trokutić ( prepiši uredno i točno pisanim slovima u bilježnicu poštujući pravilo koje si danas naučio )

**Zadaća** : RB str. 71. i 72.

**2. sat** ( kao i uvijek, molim da se zaista radi drugi dan, postoje razlozi koje već znate i kojih ste i vi sami dobro svjesni )

Pročitaj ponovo pjesmicu. Izdvoji iz nje imena nekoliko voda. Kako su napisana imena tih voda ? A što ako su u imenu dvije riječi ?

**Malo uči igrajući se** :

<https://wordwall.net/hr/resource/1080991/hrvatski-jezik/veliko-po%c4%8detno-slovo-u-pisanju-imena-voda>

<https://wordwall.net/hr/resource/1488235/hrvatski-jezik/veliko-po%c4%8detno-slovo-u-pisanju-imena-voda>

**Veselo pitanje** : Odgovori brzo : Kakav je crnac kad izađe iz Crnog mora ? A kupač koje izlazi iz Crvenog jezera ?

Riješi zadatke NL :

**Nastavni listić IMENA VODA**

**1. Pročitaj tekst, a onda u njemu zaokruži riječi koje treba pisati velikim početnim slovom.**

u hrvatskoj ima nekoliko većih prirodnih jezera. najpoznatija su među njima plitvička jezera. u hrvatskoj postoje dva jezera koja se jednako zovu: vransko jezero kod biograda i vransko jezero na otoku cresu. poznata su još prirodna jezera: prokljansko jezero, visovačko jezero, veliko i malo jezero na otoku mljetu, baćinska jezera kraj ploča, crveno i modro jezero kod imotskoga.

mnoštvo je jezera u hrvatskoj umjetno. ljudi su ih napravili zato da u njima pohrane velike količine vode koju iskorištavaju za pravljenje električne energije, za natapanje polja ili uzgoj ribe. najveće je takvo umjetno jezero peruća. poznata su umjetna jezera fužinsko jezero i dubravsko jezero.

najveća je voda u našoj domovini jadransko more.

**2. Prepiši sljedeća imena voda pisanim slovima. Pazi na veliko početno slovo!**

DOBRA \_\_\_\_\_\_\_\_\_\_\_\_\_\_\_\_\_\_\_ CRVENO JEZERO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TIHI OCEAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DUNAV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MODRO JEZERO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SLUNJČICA \_\_\_\_\_\_\_\_\_\_\_\_\_\_\_\_\_\_\_\_\_

**3. Prekriži netočno napisana imena voda.**

Rijeka zrmanja – Plitvička jezera – Malo Jezero – korana

**4. Zaokruži riječ koja ne pripada nizu.**

Atlantski ocean – Zrmanja – Karlovac – Modro jezero

Listiće mi poslikajte i pošaljite, ne prije srijede na večer/ četvrtka.

A za kraj…….vama, koji stvarate izuzetno dobre križaljke, nije problem riješiti onu u RB str.73.